ഇനി മുതല് സബീനയല്ല, ലക്ഷ്മി പ്രിയ ഔദ്യോഗികമായി ഹിന്ദു പേര് സ്വീകരിച്ച സന്തോഷം പങ്കുവെച്ച് നടി വൈറല് കുറിപ്പ് കൊച്ചി: ഔദ്യോഗികമായി ഹിന്ദു പേര് സ്വീകരിച്ച് അഭിനേത്രി ലക്ഷ്മി പ്രിയ. ഫേസ്ബുക്ക് കുറിപ്പിലൂടെയാണ് സബീന എന്ന പേര് ലക്ഷ്മിപ്രിയ എന്ന് ഔദ്യോഗികമായി മാറ്റിയ വിവരം താരം എല്ലാവരെയും അറിയിച്ചത്. പേരുമാറ്റവുമായി ബന്ധപ്പെട്ട നിയമനടപടികള് പൂര്ത്തിയായതോടെയാണ് ലക്ഷ്മിപ്രിയ ഫേസ്ബുക്കില് സന്തോഷം പങ്കുവെച്ചത്. മാത്രമല്ല ഒരു പേരില് എന്തിരിക്കുന്നുവെന്ന് ചിന്തിച്ചിരുന്ന താന് ഇപ്പോള് പഴയ പേര് ഉപേക്ഷിച്ചിരിക്കുന്നുവെന്ന് ലക്ഷ്മിപ്രിയ ഫേസ്ബുക്കില് കുറിച്ചിട്ടുണ്ട്. തനിക്ക് നേരെ കല്ലെറിഞ്ഞതിനും ആര്ത്തു വിളിച്ചതിനും നന്ദിയുണ്ട് എന്നും, അതുകൊണ്ടാണ് താന് പൂര്ണമായും ഹിന്ദു എന്ന് സ്വത്വം രേഖാമൂലം അങ്ങനെ തന്നെയാകട്ടെയെന്ന് തീരുമാനിച്ചതെന്നും താരം കുറിപ്പില് വ്യക്തമാക്കി. ഹിന്ദു ആയാലും മുസ്ലീമായാലും ഞാന് ഞാനായി തന്നെ ഇരിക്കുമെന്നും ലക്ഷ്മി പ്രിയ വ്യക്തമാക്കിയിട്ടുണ്ട് കുറിപ്പില് . പേര് മാറ്റിയതായുള്ള വിജ്ഞാപനവും ലക്ഷ്മി പ്രിയ ഫേസ്ബുക്കില് പങ്കുവെച്ചിട്ടുണ്ട്. ഫേസ്ബുക്ക് പോസ്റ്റിന്റെ പൂര്ണരൂപം ഇങ്ങനെ I officially announced yes I am Lakshmi priyaa. ഒരു പേരില് എന്തിരിക്കുന്നു എന്ന ചിന്ത കൊണ്ട് മാത്രം കൊണ്ടു നടന്നിരുന്ന എന്റെയാ പഴയ പേര് ഞാന് ഉപേക്ഷിച്ചിരിക്കുന്നു.നീണ്ട പതിനെട്ടു വര്ഷം ഞാന് സബീന ആയിരുന്നു.19 വര്ഷമായി ഞാന് ലക്ഷ്മി പ്രിയയും. ഇത് രണ്ടും ചേരുന്ന ഒരാളിനെ കൊണ്ടു നടക്കാന് എനിക്ക് യാതൊരു ബുദ്ധിമുട്ടും തോന്നിയിരുന്നില്ല. കാരണം ഞാന് എന്നും ഞാന് ആയിരുന്നു. എത്ര വലിയ പ്രതിസന്ധി വരുമ്ബോഴും ദൈവത്തിന്റെ മാത്രം കരം പിടിച്ചു മറു കര നീന്തിയ വളരെ കരുത്തുള്ള ഒരു സ്ത്രീ. കല്ലെറിഞ്ഞതിനും ആര്ത്തു വിളിച്ചതിനും നിങ്ങളോട് എനിക്ക് തീര്ത്താല് തീരാത്ത നന്ദിയുണ്ട്. കാരണം നിങ്ങളുടെ ആ കല്ലെറിയല് കൊണ്ടാണ് പൂര്ണ്ണമായും ഹിന്ദു എന്ന എന്റെ സ്വത്വം രേഖാമൂലം അങ്ങനെ തന്നെ ആവട്ടെ എന്ന് ഞാന് തീരുമാനിക്കുന്നത്. കല്ലെറിഞ്ഞവര്ക്കും ചേര്ത്തു പിടിച്ചവര്ക്കും നന്ദി അറിയിക്കട്ടെ. ഒറ്റ മുറിയില് നിന്നും എന്നെ ചേര്ത്തു പിടിച്ചു കൃത്യമായ ഒരു മേല്വിലാസം ഉണ്ടാക്കി തന്ന എന്റെ ഭര്ത്താവിനോടുള്ള എന്റെ സ്നേഹം അറിയിക്കാന് എനിക്ക് വാക്കുകളില്ല. ഒറ്റ കൂടിക്കാഴ്ചയില് എന്റെ പേര്, മതം, ഒപ്പ് എന്നിവ ചേഞ്ച് ചെയ്യേണ്ടതിന്റെ ആവശ്യകതയെക്കുറിച്ച്, ഒരുപേരില് ഒരുപാടുണ്ട് എന്ന് എനിക്ക് ബോധ്യപ്പെടുത്തി തന്ന അഡ്വക്കേറ്റ് കൃഷ്ണ രാജിനാണ് ഇപ്പൊ ഈ മാറ്റത്തിന്റെ മുഴുവന് ക്രെഡിറ്റ്സും ഞാന് കൊടുക്കുക. ഒപ്പം അതിന് എന്നെ സഹായിച്ച സൈനേഷ് തത്വമയി ന്യൂസ്, ബിനില് സോമസുന്ദരം ,ബിനില് ജി, ശ്രീ ഗിരീഷ് ജി വിശ്വ ഹിന്ദു പരീക്ഷിത് എന്നിവര്ക്കും ഹൃദയം നിറഞ്ഞ നന്ദി അറിയിക്കുന്നു. ഹിന്ദു ആയാലും മുസ്ലിം ആയാലും ഞാന് ഞാനായിരിക്കും. മതമേതായാലും മനുഷ്യന് നന്നായാല് മതി എന്ന ഗുരുവചനം ഓര്മ്മിപ്പിച്ചുകൊണ്ട്. ലക്ഷ്മി പ്രിയ ഫേസ്ബുക്ക് പോസ്റ്റിന്റെ പൂര്ണരൂപം ഇങ്ങനെ ലക്ഷ്മി പ്രിയ